**Lesley Manville** (s. 12. maaliskuuta 1956 Brighton, Englanti, Yhdistynyt kuningaskunta) on englantilainen näyttelijä, joka on tehnyt pitkän uran teatterissa, elokuvissa ja televisiossa. Teatterissa hän on näytellyt muun muassa Royal Shakespeare Companyssä ja Royal Court -teatterissa. Elokuvissa Manville on tehnyt pitkään yhteistyötä ohjaaja Mike Leigh’n, jonka vuoden 2010 *Vuosi elämästä* teki hänet paremmin tunnetuksi myös valkokankaalla. Hänet on palkittu muun muassa teatterialan Olivier-palkinnolla, ja hän on ollut ehdolla Oscariin ja Baftan televisiopalkintoon.

Nuoruus
-------

Lesley Manville syntyi Brightonissa. Hänen isänsä oli taksikuski ja äitinsä entinen balettitanssija. Lesley oli nuorena lupaava laulaja ja voitti kahdesti Sussexin alle 18-vuotiaiden sopraanomestaruuskilpailun.

Ura
---

Laulutaitojensa ansiosta Manville pääsi 16-vuotiaana Lontoon Italia Conti Academy of Theatre Arts -oppilaitokseen. Manvillen opettaja Arlene Phillips kysyi häntä liittymään Hot Gossip tanssiseurueeseen. Manville kuitenkin kieltäytyi. Manville sai 1970-luvulla roolin Emmerdale Farm -nimisestä televisiosarjasta, jossa esiintyi 80 jaksossa.

Emmardalesta Manville pääsi Royal Shakespeare Company -teatteriseurueeseen. Tuona aikana hän tapasi ensimmäisen kerran elokuvaohjaaja Mike Leigh’n. 1980-luvulla Manvillen tärkeimpiä vaikuttajia olivat Max Stafford-Clark ja Caryl Churchill. He auttoivat häntä pääsemään vakavampiin rooleihin. Manvillen 1980-luvun merkittävimpiä rooleja olivat Royal Court -teatterissa Churchillin *Top Girls* ja *Serious Money* ja Andrea Dunbarin *Rita, Sue and Bob Too* sekä RSC:n *Miten haluatte* ja *Les Liaisons Dangereuses*.

Elokuvapuolella Manville on ollut Mike Leigh’n vakituinen yhteistyökumppani. Hän on näytellyt muun muassa Leigh’n elokuvissa *Suuria toiveita* (1988), *Salaisuuksia ja valheita* (1996), *Topsy-Turvy – mullin mallin* (1999), *Kaikki tai ei mitään* (2002), *Vera Drake* (2004) ja *Vuosi elämästä* (2010).

*Vuosi elämästä* nosti Manvillen suosiota, ja hän on sen jälkeen saanut useita palkintoehdokkuuksia ja tunnettuja rooleja. Hän on näytellyt muun muassa Hollywood-elokuvassa *Maleficent – Pahatar* ja palkittu Britannian teatterialan Olivier-palkinnolla näytelmästä *Ghosts*. Televisiosarjasta *River* hän oli Baftan televisiopalkintoehdokkaana. Sen jälkeen hän sai pääroolin komediasarjasta *Mum* ja oli Oscar-ehdokkaana elokuvasta *Phantom Thread*.

Lähteet
-------

1. 1 2 3 4  Gilbert, Gerard: Lesley Manville interview: Mike Leigh's favourite actress will be all over our screens in the months ahead *Independent*.  16.9.2015. Independent Digital News and Media Ltd. Viitattu 5.3.2018. (englanniksi)
2. 1 2  Curtis, Nick: Lesley Manville's six degrees of success *London Evening Standard*.  1.6.2010. ES London Limited.  Arkistoitu 10.1.2010. Viitattu 5.3.2018. (englanniksi)
3. 1 2  Kellaway, Kate: The mother superior *The Guardian*.  16.9.2015. Guardian News and Media Limited. Viitattu 5.3.2018. (englanniksi)
4. ↑  Lawrence, Ben: Lesley Manville: 'I had a chip on my shoulder for years' *The Telegraph*.  13.5.2016. Telegraph Media Group Limited. Viitattu 5.3.2018. (englanniksi)
5. ↑  Cox, Emma: Lesley Manville on a life on screen, awards season and being an older woman in Hollywood *Radio Times*.  18.2.2018. Immediate Media Company. Viitattu 5.3.2018. (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Puola

 |
|  |
| Henkilöt | 
* Deutsche Synchronkartei
* Deutsche Biographie
* Elonet
* Yle

 |
|  |
| Muut | 
* IdRef

 |

 |